Ministerstvo vnútra Slovenskej republiky
Centrum podpory Trnava
Kollárova 31, 917 02 Trnava

Č. p. :  CPTT-OMTZ-2026/001531-001

Opis predmetu zákazky
Názov zákazky: Preprava ľudských pozostatkov a ľudských ostatkov na súdnu pitvu pre potreby Okresného riaditeľstva PZ v Galante
Druh zákazky: služba 
Spoločný slovník obstarávania (CPV):  98370000-7  Pohrebné a súvisiace služby
[bookmark: ciastkove]Rozdelenie predmetu zákazky na časti: Požaduje sa predloženie ponuky na celý predmet zákazky, predmet zákazky nie je rozdelený na časti.
Hlavné miesto poskytovania služieb: na území okresu Galanta
Odkaz na webové sídlo kde je výzva dostupná:  https://josephine.proebiz.com/sk/tender/82830/summary

Opis predmetu zákazky: 
Predmetom zákazky je preprava ľudských pozostatkov a ľudských ostatkov, ktoré spadajú do kompetencie Okresného riaditeľstva PZ v Galante na súdnu pitvu na Súdno-lekárske pracovisko Úradu pre dohľad nad zdravotnou starostlivosťou Bratislava, Antolská 11 a späť, prípadne do iného zariadenia, ktoré určí príslušník PZ konajúci vo veci. 
Predmetom zákazky je ďalej prevoz ľudských pozostatkov a ľudských ostatkov na súdno-lekárske pracovisko, ktoré určí príslušník PZ konajúci vo veci, a tiež z tohto pracoviska alebo zariadenia za účelom splnenia povinnosti ustanovenej v § 8 ods. 4 písm. h) zákona č. 131/2010 Z.z. v znení neskorších predpisov. Predmetom tejto zákazky je aj prípad, keď je poskytovateľ privolaný na miesto činu a po jeho príchode sa zistí, že nie je nutné telo prevážať na súdno-znaleckú pitvu. Náklady, ktoré poskytovateľovi pri takomto výjazde vzniknú, budú účtované podľa platného cenníka uvedeného v cenovej ponuke poskytovateľa.
Poskytovateľ služby je povinný postupovať v súlade so zákonom NR SR č. 131/2010 Z.z. o pohrebníctve v znení neskorších predpisov. Poskytovateľ musí zabezpečovať prepravu ľudských pozostatkov a ľudských ostatkov nepretržite počas 24 hodín, v prípade potreby bude privolaný príslušníkom PZ. 
Služba bude objednávaná podľa potrieb Okresného riaditeľstva PZ v Galante na základe objednávok, ktoré môžu byť realizované telefonicky, písomne alebo elektronicky. Výsledkom verejného obstarávania bude zmluva a objednávky na dodanie požadovaného množstva a predmetu zákazky. Každá položka musí byť ocenená bez DPH a aj s DPH. Ak nie ste platcom DPH, túto skutočnosť uveďte v cenovej ponuke. Cena musí byť počas trvania zákazky pevná a konečná.

Lehota na predkladanie ponúk: 
Dátum: 15.10.2026   	
Čas: 13:00 hod.

Spôsob predkladania ponúk:  
Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese https://josephine.proebiz.com   

V. PODMIENKY ÚČASTI
uvedú sa doklady, ktorými sa preukazujú splnene podmienok účasti najmä:

Uchádzač musí spĺňať nasledovné podmienky účasti týkajúce sa osobného postavenia:

1. podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky.

1. podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.

Verejný obstarávateľ požaduje predložiť:
1. Doklad o oprávnení poskytovať službu (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na dodanie požadovaného predmetu zákazky – neoverená kópia.
1. Doklad – podpísaný a opečiatkovaný prevádzkový poriadok schválený Regionálnym úradom verejného zdravotníctva – neoverená kópia.
1. Vypracovaná cenová ponuka (príloha č. 1).
4. Súčasťou ponuky uchádzača musí byť v zmysle § 14 zákona č. 18/2018 Z. z. o ochrane   osobných údajov a o zmene a doplnení niektorých zákonov jeho súhlas so spracúvaním osobných údajov.“ (príloha č. 2)
5. Čestné vyhlásenie o nezákaze účasti vo verejnom obstarávaní (príloha č. 3)

KRITÉRIÁ VYHODNOTENIA PONÚK A VYHODNOTENIE PONÚK
Najnižšia cena. Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk. 

PODMIENKY TÝKAJÚCE SA ZMLUVY A PLNENIA ZMLUVY
Verejný obstarávateľ môže uzavrieť zmluvu na dodanie požadovaného predmetu zákazky s  úspešným uchádzačom za predpokladu, že spĺňa/splní všetky požiadavky verejného obstarávateľa uvedené v tejto výzve.
Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu. Preddavok ani zálohová platba sa neposkytuje.
Cenová ponuka v stĺpci „cena za úkon bez DPH“ zostáva v platnosti počas celej doby trvania zmluvy bez ohľadu na prípadné zmeny sadzby DPH - do vyčerpania finančného limitu  predpokladanej hodnoty zákazky a  sú v nej zahrnuté všetky náklady  uchádzača. 
Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky“). 

KOMUNIKÁCIA:
Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému https://josephine.proebiz.com v položke „Knižnica manuálov a odkazov“.)

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému https://josephine.proebiz.com v položke „Knižnica manuálov a odkazov“

Dôvody na zrušenie použitého postupu zadávania zákazky:
Verejný obstarávateľ môže zrušiť použitý postup zadávania zákazky z nasledovných dôvodov:
a) nebude predložená ani jedna ponuka,
b) ani jeden uchádzač nesplní podmienky účasti,
c) ani jedna z predložených ponúk nebude zodpovedať určeným požiadavkám vo výzve  na predkladanie ponúk,
d) ak sa zmenili okolnosti, za ktorých sa vyhlásilo toto verejné obstarávanie.  

Dátum odoslania výzvy: 08.10.2026
     


Spracovala: Mgr. Danica Podhradská, odborný radca odd. MTZ Centra podpory Trnava

Podpis: .....................................


Schvaľuje: JUDr. Lenka Bolečková, riaditeľka CP Trnava   

Podpis: .......................................                                                             

